“หุ้นยุโรป” เปิดร่วง! เซ่นพิษ “โควิด” ทำล็อกดาวน์รอบใหม่กระทบศก.อ่วมหนัก
“หุ้นยุโรป” เปิดร่วง! เซ่นพิษ “โควิด” ทำล็อกดาวน์รอบใหม่กระทบศก.อ่วมหนัก
28 ต.ค. 2563

ผู้สื่อข่าวรายงานว่า ตลาดหุ้นยุโรปเปิดร่วงลงในวันนี้ เนื่องจากความกังวลเกี่ยวกับความเสียหายทางเศรษฐกิจของภูมิภาค อันเนื่องมาจากการล็อกดาวน์ครั้งใหม่เพื่อสกัดโควิด-19 ที่กำลังแพร่ระบาดอย่างรวดเร็ว
ดัชนี Stoxx Europe 600 แตะที่ระดับ 346.67 จุด ร่วงลง 5.91 จุด หรือ -1.68%
ดัชนี CAC-40 ตลาดหุ้นฝรั่งเศสเปิดวันนี้ที่ 4,635.19 จุด ลดลง 95.47 จุด, -2.02%
ดัชนี DAX ตลาดหุ้นเยอรมนีเปิดที่ 11,848.31 จุด ลดลง 215.26 จุด, -1.78%
ทั้งนี้ ยุโรปยังคงเผชิญกับสถานการณ์แพร่ระบาดรอบสองที่รุนแรง โดยหลายประเทศรายงานยอดผู้ติดเชื้อพุ่งสูงทำสถิติ ท่ามกลางฤดูหนาวที่กำลังใกล้เข้ามา ส่งผลให้รัฐบาลต้องตัดสินใจนำมาตรการเข้มงวดกลับมาใช้อีกครั้งเพื่อควบคุมการระบาด
ด้านประธานาธิบดี เอมมานูเอล มาครง ของฝรั่งเศส มีกำหนดแถลงทางโทรทัศน์ในช่วงค่ำวันนี้ โดยสื่อท้องถิ่นคาดว่ารัฐบาลกำลังพิจารณาที่จะใช้มาตรการล็อกดาวน์ตั้งแต่เที่ยงคืนวันพฤหัสบดีนี้
ขณะที่รัฐบาลเบลเยียมจะประชุมในวันศุกร์นี้ เพื่อตัดสินใจว่าจะประกาศล็อกดาวน์ทั่วประเทศครั้งใหม่หรือไม่